কেটি লেডেকি

ক্যাথলিন জেনেভিভ লেডেকি (/ləˈdɛki/; জন্ম: ১৭ মার্চ, ১৯৯৭) ওয়াশিংটন ডিসিতে জন্মগ্রহণকারী বিশিষ্ট মার্কিন প্রতিযোগিতাধর্মী প্রমিলা সাঁতারু। ইতোমধ্যেই দুইবার অলিম্পিক স্বর্ণপদক ও নয়বার বিশ্ব চ্যাম্পিয়নের মর্যাদা লাভ করেছেন কেটি লেডেকি। ৪০০ মিটার, ৮০০ মিটার ও ১৫০০ মিটার ফ্রিস্টাইল লং কোর্সে বর্তমান বিশ্বরেকর্ডের অধিকারীনি তিনি। এছাড়াও, তিনি দ্রুততম সময়ে ৫০০, ১০০০ ও ১৬৫০ গজের ফ্রিস্টাইল বিষয়ে রেকর্ড গড়েছেন। মেরি জেন হাগান ও ডেভিড লেডেকি দম্পতির কন্যা তিনি। তার পৈতৃক সম্পর্কীয় দাদা চেক ছিলেন। ১৯৪৭ সালে চেকোস্লোভাকিয়া থেকে মার্কিন যুক্তরাষ্ট্রে চলে আসেন। ঐ দাদা ইহুদি ছিলেন। মা আইরিশ বংশোদ্ভূত ছিলেন। অন্যদিকে লেডেকি রোমান ক্যাথলিক ধর্মাবলম্বী। বড় ভাই মাইকেলের প্রভাবে প্রভাবান্বিত হয়ে ছয় বছর বয়সে সাঁতার কাটতে শুরু করেন। মা নিউ মেক্সিকো বিশ্ববিদ্যালয়ের পক্ষে সাঁতার কেটেছেন। মেরিল্যান্ডের বেদেসডা এলাকায় বসবাস করছেন তিনি। লিটল ফ্লাওয়ার স্কুলে পড়াশোনা শেষে ২০১৫ সালে সেক্রেড হার্ট স্টোন রিজ স্কুল থেকে স্নাতক ডিগ্রি লাভ করেন। মাধ্যমিক বিদ্যালয়ে থাকাকালীন ৫০০ গজের ফ্রিস্টাইলে লেডেকি দুইবার মার্কিন ও ইউএস ওপেন রেকর্ড স্থাপন করেন এবং ২০০ গজের ফ্রিস্টাইলে দুইবার জাতীয় পর্যায়ের ও মাধ্যমিক বিদ্যালয় রেকর্ড গড়েন। স্টোন রিজ স্কুলে অধ্যয়নকালীন ১০০ গজের ব্রেস্টস্ট্রোক বিষয় বাদে প্রত্যেক সাঁতার বিষয়ে রেকর্ড গড়েন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ১৫ বছর বয়সে আন্তর্জাতিক ক্রীড়াঙ্গনে অভিষেক ঘটে তার। ৮০০ মিটার ফ্রিস্টাইলে অপ্রত্যাশিতভাবে স্বর্ণপদক জয়ের মাধ্যমে দ্বিতীয় দ্রুততম ক্রীড়াশৈলী প্রদর্শন করেন। গ্রীষ্মকালীন অলিম্পিক, বিশ্ব চ্যাম্পিয়নশীপ ও প্যান প্যাসিফিক প্রতিযোগিতার ন্যায় বড় ধরনের আন্তর্জাতিক প্রতিযোগিতায় সর্বমোট সতেরো পদকের মধ্যে ষোলটি স্বর্ণপদক ও একটি রৌপ্যপদক পান। স্পেনের বার্সেলোনায় ২০১৩ ও রাশিয়ার কাজানে অনুষ্ঠিত ২০১৫ সালের বিশ্ব চ্যাম্পিয়নশীপ প্রতিযোগিতায় সর্বমোট ৯ সোনা জেতেন। এ সময়ে ৪০০ মিটার, ৮০০মিটার ও ১৫০০মিটার ফ্রিস্টাইলে তিনি বারোবার বিশ্বরেকর্ড ভঙ্গ করেন। লেডেকি তার ক্রীড়াশৈলী প্রদর্শনের জন্য সুইমিং ওয়ার্ল্ডস ওয়ার্ল্ড কর্তৃক বর্ষসেরা সাঁতারু এবং ২০১৩ থেকে ২০১৫ পর্যন্ত বর্ষসেরা মার্কিন সাঁতারু মনোনীত হন। পাশাপাশি, ২০১৩ সালে ফিনা বর্ষসেরা সাঁতারু পুরস্কার লাভ করেন। ২০১৪ সালে লাইকুপ কর্তৃক আন্তর্জাতিক প্রমিলা চ্যাম্পিয়নের চ্যাম্পিয়ন নির্বাচিত হন। লেডেকির ব্যক্তিগত বিষয়ে সাতটি স্বর্ণপদক লাভ বিশ্ব অ্যাকুয়াটিক চ্যাম্পিয়নশীপে মহিলাদের সাঁতারে রেকর্ডবিশেষ। ২০১৬ সালে টাইম সাময়িকীর টাইম ১০০ তালিকায় সর্বকনিষ্ঠ ব্যক্তি হিসেবে অন্তর্ভুক্ত হন। Sports-Reference.com, Olympic Sports, Athletes, Katie Ledecky ওয়েব্যাক মেশিনে আর্কাইভকৃত ১৬ ডিসেম্বর ২০১২ তারিখে. Retrieved August 14, 2012. Grim, Filip (আগস্ট ১, ২০১৩)। "Pozor, vlny. Ve světovém bazénu řádí náctiletá kometa s českými kořeny" [Attention, waves! There is a teenage comet with Czech roots raging in the world pool]। iDNES.cz (Czech ভাষায়)। সংগ্রহের তারিখ আগস্ট ২৬, ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Price, S.L. (জুন ১, ২০১৬)। "Back to her roots: How Katie Ledecky became so dominant in the pool"। Sports Illustrated। সংগ্রহের তারিখ আগস্ট ৯, ২০১৬।  Zaccardi, Nick (জুন ২০, ২০১৬)। "The code to Katie Ledecky's goals in Rio"। NBC। সংগ্রহের তারিখ আগস্ট ৯, ২০১৬।  Macfarlan Miller, Emily (আগস্ট ৬, ২০১৬)। "Catholic faith anchors swimmer Katie Ledecky"। Religion News Service। সংগ্রহের তারিখ আগস্ট ৯, ২০১৬।  Amy Shipley, "U.S. Olympic swimming trials: Katie Ledecky, 15, earns surprising berth," The Washington Post (July 1, 2012). Retrieved July 5, 2012. Dave Sheinin, "Katie Ledecky finishes high school career with Olympics, more world records in sight," The Washington Post (February 4, 2015). Retrieved March 2, 2015. Evans, Janet (এপ্রিল ২১, ২০১৬)। "TIME 100 Titans Katie Ledecky"। Time। সংগ্রহের তারিখ এপ্রিল ২১, ২০১৬।  Lohn, John (এপ্রিল ২১, ২০১৬)। "TIME Honors Distance Star Katie Ledecky As One Of Its Top 100 Influential People"। Swimvortex। ২৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ২১, ২০১৬।  রেবেকা সনি ২০১৩ বিশ্ব সাঁতার প্রতিযোগিতা ২০১৬ গ্রীষ্মকালীন অলিম্পিকে সাঁতার উইকিমিডিয়া কমন্সে কেটি লেডেকি সংক্রান্ত মিডিয়া রয়েছে। Katie Ledecky[স্থায়ীভাবে অকার্যকর সংযোগ] – National Team swimmer bio at USASwimming.org মার্কিন যুক্তরাষ্ট্র অলিম্পিক কমিটিতে কেটি লেডেকি ওয়ার্ল্ড অ্যাকুয়াটিক্সে কেটি লেডেকি (ইংরেজি) স্পোর্টস রেফারেন্সে কেটি লেডেকি টুইটারে কেটি লেডেকি Katie Ledecky – Stone Ridge School student-athlete profile at StoneRidgeSchool.org